alexandrainst/scandi-wiki huggingface dataset:
Miguel de la Madrid

Miguel de la Madrid Hurtado (født 12. desember 1934 i Colima, død 1. april 2012 i Mexico by) var en meksikansk politiker for Partido Revolucionario Institucional. Han var president i Mexico fra 1982 til 1988. 

Han var utdannet fra UNAM og Harvard og arbeidet som jurist og politiker før han ble president. Fra 1979 til 1982. var han finansminister. Presidentperioden hans varte fra 1. desember 1982 til den 30. november 1988.

Referanser 

Meksikanske presidenter
Personer fra Colima
Fødsler i 1934
Dødsfall i 2012
Camilla Stoltenberg

Camilla Stoltenberg (født 1958) er en norsk lege og forsker, ansatt som direktør for Folkehelseinstituttet (FHI).

Bakgrunn og virke 
Stoltenberg har studert sosiologi og medisin ved Universitetet i Oslo og medisinsk antropologi ved University of California. Hun begynte sin karriere med turnustjeneste på Helgelandskysten. Etter dette var hun assistentlege på Rikshospitalet, legevaktlege i Aurskog-Høland og i Storgata i Oslo. Hun var tilknyttet FAFOs levekårsundersøkelse i Gaza, Vestbredden og Jerusalem. Senere fulgte oppdrag for ECON om bioteknologi ved tusenårsskiftet. Hun har også vært gjesteforsker ved Columbia University.

Hun tok doktorgraden i epidemiologi i 1998. Doktorgraden var en avhandling om effekter av inngifte og foreldrenes utdannelsesnivå på medfødte misdannelser, dødfødsler og spedbarnsdødelighet. 

I 2001 ble hun ansatt ved Folkehelseinstituttet. Fra 2002 som divisjonsdirektør ved divisjon for epidemiologi, senere assisterende direktør. I 2012 ble hun ansatt som direktør på åremål (fornyet 2018 med seks nye år). I tiden ved FHI har hun blant annet ledet prosjektet Dagens helsetall som hadde til hensikt å modernisere de sentrale helseregistrene ved Folkehelseinstituttet. Samarbeid med andre registeransvarlige institusjoner om en generell fornyelse av helseregistrene i Norge har også vært en viktig del av prosjektet. Hun har også ledet den nasjonale FUGE-plattformen Biobanker for helse. 

Stoltenberg ble professor II ved Institutt for global helse og samfunnsmedisin ved Universitetet i Bergen i 2011.  

I 2019 ledet hun et ekspertutvalg om kjønnsforskjeller i skoleprestasjoner som leverte en NOU i februar 2019.  

Stoltenberg spilte en viktig rolle i avsløringen av forskningsjukset til Jon Sudbø i 2006.

Familie  
Camilla Stoltenberg er datter av Thorvald Stoltenberg og Karin Stoltenberg, og søster til Jens Stoltenberg og Nini Stoltenberg. Hun er gift med arkitekt Atle Aas, sønn av billedkunstner Nils Aas.

Priser og utmerkelser  
 2014 æresdoktor ved Københavns Universitet.

Referanser

Eksterne lenker 
 

  Oppdageren (Dagbladet, intervju, 2006)

Norske forskere
Norske leger
Æresdoktorer ved Københavns Universitet
Personer fra Oslo
Personer tilknyttet Folkehelseinstituttet
Norske direktører
Professorer ved Universitetet i Bergen
Epidemiologer
Personer relatert til covid-19-pandemien
Porfirio Díaz

José de la Cruz Porfirio Díaz Mory (født 15. september 1830, død 2. juli 1915) var en meksikansk soldat og politiker.

Han var sønn av José Fernando Faustino De La Cruz Díaz og Maria Petrona Mory. Díaz begynte tidlig sin militære karriere og var med i diverse borgerkriger. Etterhvert fikk han et rykte som krigsveteran.

Díaz flyktet til USA i 1871 etter et valgnederlag og mislykket kuppforsøk. Han kom tilbake i 1876 og ble valgt til president. Díaz ble sittende som president nesten uavbrutt i 35 år og han ble etterhvert betraktet som en diktator. I presidentperioden begynte modernisering, industrialisering og kapitalisering å gjøre seg gjeldende. Utenlandske selskaper, og da spesielt selskaper fra USA, investerte i Mexico. Infrastrukturen ble forbedret og storbyene gjennomgikk en omfattende modernisering. Det var imidlertid ikke bare velstand siden moderniseringen stort sett gikk til favør av investorene. «Den vanlige meksikaner» led nød og det var en sterk opposisjon mot Díaz. Det endte til slutt med revolusjon i 1910 og Díaz flyktet til Frankrike hvor han noen år senere døde.

Diaz tillegges ofte sitatet "¡Pobre México! ¡Tan lejos de Dios y tan cerca de los Estados Unidos!" (Stakkar Mexico, så langt fra Gud og så nære USA!), men det er vanskelig å oppdrive noen sikker kilde.

Referanser 

Meksikanske presidenter
Personer fra Oaxaca
Meksikanske generaler
Grumman A-6 Intruder

Grumman A-6 Intruder er et to-motors angrepsfly bygget av Grumman Aircraft Engineering Corporation. Det var i tjeneste på amerikanske hangarskip mellom 1963 og 1997. Det er utviklet flere varianter av flyet.

 EA-6B Prowler. Elektronisk krigføring, er fremdeles i tjeneste pr 2006.
 KA-6D. Tanker-fly.

Spesifikasjoner (A-6A)

Referanser

Eksterne lenker 
 Wings Palette-fargelegging

Angrepsfly
Tomotors jetdrevne luftfartøy
Grumman-luftfartøy
Fly fra Vietnamkrigen
Tankfly
Bente Træen

Bente Træen (født 1958) er en norsk tannlege, seksualvaneforsker og forfatter. Hun har hatt stillingen som professor i helsepsykologi ved Universitetet i Oslo siden 2012 og hadde tilsvarende stilling ved Universitetet i Tromsø fra 2001 til 2012.

Træen er utdannet tannlege med odontologisk embetseksamen fra Universitetet i Oslo i 1985. Hun disputerte i 1993 ved Det medisinske fakultet, Universitetet i Oslo for dr.philos.-graden på området epidemiologi og sexologi.

Forskning 
Træen forsker på seksualitet og seksualvaner i befolkningen og har også arbeidet med rusmiddelforskning og forskning på forhold rundt mennesker og hest. Hun har i årevis bedrevet folkeopplysning om sex i norske aviser, ukeblader, kvinneblader og talkshow. Hun begynte sin karriere som NAVF-studentstipendiat (1983) ved Institutt for Samfunnsodontologi, Universitetet i Oslo. Hun ble så prosjektmedarbeider ved Statens institutt for folkehelse, aids-informasjonsenheten, 1988–1991. Hun jobbet etter det med ungdomsundersøkelsene 1988 og 1989 – som er materialet doktorgraden bygger på. Fra 1991 til 1995 jobbet hun på Statens Institutt for Alkohol- og Narkotikaforskning med et prosjekt om alkoholservering i Norge, og startet opp et prosjekt om alkohol og seksualitet i «one-night stands». Hun fortsatte dette arbeidet 1996–1999 ved Statens institutt for folkehelse. Norges forskningsråd finansierte stillingen videre for å gjennomføre et intervensjonsprosjekt om seksualundervisning i skolen i Nordland 1999–2002. Hun har forsket på seksuelle dysfunksjoner. Med finansiering fra Norges forskningsråd 2016–2020 har hun vært prosjektleder for et internasjonalt prosjekt om sunn seksuell aldring. 

Træen er forfatter og medforfatter av flere bøker om seksualitet. Hun har vært spaltist i radio, TV, aviser og blader.

Priser og utmerkelser 
I 2003 fikk hun Norges forskningsråds formidlingspris, for sin formidling fra forskning på seksualvaner.

Striden mellom sexologene 
I 2005 rettet Træen kritikk mot sexrådgiverte Kristin Spitznogle, Gro Isachsen og Eva Mohn. Hun uttalte at media opphøyer ukvalifiserte personer til sexeksperter og mente råden de gav var useriøse. Træen fikk støtte fra personer som lege og spesialist i allmennmedisin Kjell Olav Svendsen, samt sexologene Elsa Almås og Esben Esther Pirelli Benestad.

Både Gro Isachsen og Kristin Spitznogle tok offentlig til motmæle og tilbakeviste kritikken.

Utgivelser
 Forelskelse, sex og kjærlighet (sammen med daværende ektefelle Dagfinn Sørensen) (1997)
 Elske deg, elske med deg (sammen med Dagfinn Sørensen) (1999)
 Ditt liv og mitt liv - sammen (sammen med Dagfinn Sørensen) (Kagge forlag, 2004),

Referanser

Eksterne lenker 
 

Norske forskere
Norske sakprosaforfattere
Norges forskningsråds formidlingspris
Norske sexologer
Tannleger
Personer fra Oslo
Professorer ved Universitetet i Tromsø
Norske professorer
Alumni fra Universitetet i Oslo
Prosjekt Gutenberg

Prosjekt Gutenberg er et åpent og idealistisk initiativ for å digitalisere, arkivere, og distribuere eldre verk hvor opphavsretten ikke lengre er gjeldende. Prosjektet ble grunnlagt av Michael Hart i 1971 og er det eldste digitale bibliotek.

Per oktober 2006 var det over 19 000 bøker i databasen og prosjektet hadde på samme tid en gjennomsnittlig vekst på 50 nye bøker hver uke. Prosjekt Gutenberg inneholder hovedsakelig litterære verk som er blitt til offentlig eiendom, men også et fåtall lydfiler. I tillegg til skjønnlitteratur vil man også kunne finne andre verk som kokebøker, oppslagsverk og tidsskrifter.

Prosjektet er oppkalt etter boktrykkeren Johann Gutenberg.

Se også 
 Prosjekt Runeberg
 Google Books
 Wikibooks

Eksterne lenker 
 
 Åndsverkloven

Digitale bibliotek
Etableringer i 1971
VTOL

VTOL (et akronym for vertical take-off and landing, «ta av og lande vertikalt») er et uttrykk som brukes innen luftfart til å beskrive fly som tar av og lander vertikalt (rett opp).

Et av de mest kjente, og aller mest brukte flyene av denne typen, er det engelskproduserte jetdrevne jagerbombeflyet Hawker Siddeley Harrier.

VTOL-fartøy med STOVL-kapabilitet, har i STOVL-modus - muligheter for en høyere takeoff-vekt, enn hvis fartøyet kun er i VTOL-modus.

Referanser 

Typer av take-off og landing
Dixieland

Dixieland er en musikkform, ansett som den første form for jazz-musikk.  Dixieland utviklet seg i Dixie-området, spesielt rundt New Orleans 1900-10 og spredte seg til Chicago og New York 1910-15. Mens et blåseinstrument spiller melodiene mer eller mindre rett fram, improviserer de andre. ¨Kompet¨ sørger for stødig rytme og akkordunderlag. Formen innebærer et hovedtema på trompet, etterfulgt av samtidig improvisasjon over temaet fra resten av orkesteret. Kjente melodier spilt som dixieland var Muskat ramble, Basin street blues og When the saints go marching in. 

Begrepet «dixieland» ble vanlig etter at Original Dixieland Jass Band spilte inn den første jazzplate (1917), og oppnådde meget suksess (over en million solgte).  Gruppene til Louis Armstrong (som «Hot Five» og «Hot Seven») ble også meget kjente og på 20- og 30-tallet referert til som dixieland-orkestre.  Dixieland som pop-fenomen avtok etter hvert som swing-jazzen ble populær på 30-tallet.  Begrepet «trad jazz» brukes om senere spilling av dixieland, såkalte «revivals», som fant sted f.eks. innen britisk jazz på 50-tallet.  En finner også «dixie-bop» eller «progressiv dixieland» som forsøker å forene dixieland med andre jazz-former, bl.a. bebop.

Litteratur 
 Reimer von Essen: New Orleans. In: Joachim-Ernst Berendt (Hg.) Die Story des Jazz. Vom New Orleans zum Rock Jazz. Reinbek 1978 (1991), S. 17–38.

Jazzsjangre
Flyttsten

En flyttsten, også kalt  flyttblokk, er en stor, løs stein som isen i istiden bragte med seg og satte igjen. Mens andre store stener ofte ligger nedenfor fjellsider som stenene opprinnelig var en del av, befinner flyttstener seg ofte på åpne flater og har en tilsynelatende uforklarlig plassering. Mange flyttstener har fått egne navn, f.eks. Brørsteinan på Blefjell. En flyttstein av granitt er bevislig forflyttet mangfoldige kilometer fra granittfjell, for å havne flere meter nede i en forgrening av Grønligrotten, som har ganger i en helt annen steinsort.

Enkelte stener er blitt liggende slik at de kan rikkes eller gynges på. De største kan være på størrelse med en hytte, men likevel slik balansert at et barn kan rikke den ved å forflytte seg på toppen av dem. På sørvestlandet finnes et par. De kalles gjerne for «ruggesteiner».

Geologi
Steiner
Jessica Folcker

Jessica Folcker (født 9. juli 1975 i Täby, Stockholms län) er en svensk sanger og låtskriver av populærmusikk og fotomodell.  

Jessica Folcker föddes 1975 i Täby kommun. Hennes døpenavn er Jessica Elisabeth Angelique Folcker, og hennes mor, Anette er svensk, mens hennes far, Louis, er fra Senegal i Vest-Afrika. Før hun slo igjennom som sanger arbeidet hun som korist. Hun synger refrenget i Leila Ks «Electric».

Allerede som liten var Folckers intressert i å synge og underholde. Hennes største musikalska idoler var Tina Turner, Madonna og George Michael. Senere studerte hun seks år ved Adolf Fredriks musikskola der hun lærte seg å bruke stemmen sin riktig. Ved 17 års alder gikk gjorde hun ferdig gymnasiet og hadde deretter noen tilfeldige ansettelser. Hun begyntee i en klesbutikk som var eid av den svenska musikkomponisten Dr. Alban. Han skjønte at Folcker hadee et stort potensiale som sanger og ba henne følge med til Cheironstudioet. Under de påfølgende årene var Jessica Folcker bakgrundssanger og sang refrengen i hiphop og danspoplåter. Folcker var gjesteartist på låter til sangere som Ace of Base, E-type, DeDe og Papa Dee. År 1994 spilte hun inn danspoplåten «U Make Me Feel Alright» av komponisten Amadin. Låten ble utgitt som 12"-vinyl, CD og maxi-platerr og ble også gitt ut som en singel via Cheiron. Låten ble aldri så veldig populær kom ikke inn på Sverigetopplistan. På sensommeren sang hun på Dr. Albans singel «Let the Beat Go On». Denne låten slo bedre an og nådde en 17:e plass på "Sveriges singelliste". Låten blev også en topp tyve-notering i Nederland og Frankrike.

Folcker hadde på slutten av 1990-tallet en rekke hitsanger som «How Will I Know», «Tell Me What You Like» og «I Do». I 2005 ga hun ut sitt første og hittil eneste svenske musikkalbum som blant annet inneholdt sangen «Om natten» som hun konkurrerte med i Melodifestivalen 2005. Hun deltok også i Melodifestivalen 2006, men da på engelsk med sangen «When Love's Coming Back Again».

Filmografi 
 Snoken (som Lee Abrahamsson) (1995)
 Space Jam: A New Legacy (som Lola Kanin) (2021)

Diskografi 

Studioalbum
 Jessica (1998)
 Dino (2000)
 På svenska (2005)
 Skin Close (2007)

Samlingsalbum
 Best (2002)

Singler (utvalg)
 «Tell Me What You Like» (1998)
 «How Will I Know (Who You Are)» (1999)
 «Tell Me Why» (1998)
 «Goodbye» (1998)
 «I Do» (1999)
 «To Be Able to Love» (2000)
 «Crash Like a Wrecking Ball» (2001)
 «Miracles» (2001)
 «Vad gör jag nu» (2005)
 «Du kunde ha varit med mig» (2005)
 «Om natten» (2005)
 «When Love's Coming Back Again» (2006)
 «Snowflakes» (2007)
 «It's All About You» (2013)
 «Gravity» (2014)

Eksterne lenker 
 
 
 
 

Personer fra Täby
Svenske sangere
Deltakere i Melodifestivalen
Antikythera-mekanismen

Antikythera-mekanismen er en artefakt fra oldtidens Hellas som antageligvis ble brukt for å forutsi sol- og måneformørkelser, og andre hendelser i verdensrommet. Innretningen er datert til ca. 87 f.Kr., og er kalt verdens første analoge datamaskin. 

Mekanismen ble oppdaget i et skipsvrak utenfor den greske øya Antikythera, mellom Kythera og Kreta, i 1900 på en dybde på rundt 43 meter. Mange statuer og andre gjenstander ble hentet opp av dykkere. Skipet er datert til å ha sunket en gang mellom 87 f.Kr.-80 f.Kr., men det er mulig at Antikythera-mekanismen er enda eldre. 

Den 17. mai 1902 oppdaget arkeologen Spyridon Stais at en av steinstykkene som ble hentet opp hadde tannhjul innleiret. Den antikke mekanismen er på størrelse med en skoeske, lagd av bronse (som er sterkt oksidert) og montert i en ramme av tre, og det var i lang tid uvisst hva gjenstanden var. Den inneholder mer enn 30 tannhjul og dreieskiver og den er i dag delt i tre hovedstykker og noen mindre fragmenter. I tillegg er den full av greske inskripsjoner.

Mekanismen er en av de eldste kjente tannhjulsmekanismene (aller eldste er trolig Den sørpekende hestevogn). Delene er små og kompleksiteten kan sammenlignes med et urverk fra 1700-tallet. Siden den ble oppdaget har den forundret vitenskap- og teknologihistorikere. 

Den mest anerkjente teorien for mekanismens funksjon er at den viser hvordan mange av solsystemets legemer beveger seg i forhold til hverandre og bestemte stjerner (se artikkelen om Jens Olsens Verdensur). Faktisk kan man blant annet se solens og månens vandring over dyrekretsen, og den egyptiske kalenderens månedsnavn kan leses av. På dette tidspunktet kjente man foruten solen og månen til minst fem planeter. Mekanismen ble sannsynligvis drevet av et håndtak.

Originalen står utstilt i det nasjonale arkeologiske museet i Athen sammen med en kopi. Flere kopier står utstilt andre steder, blant dem en i det amerikanske museet American Computer Museum i Bozeman i Montana. Professor Michael Edmunds fra Cardiff University, som ledet en studie av mekanismen i 2006, beskriver gjenstanden som både enestående, nøyaktig og korrekt, og sammenlikner verdien dens med maleriet Mona Lisa.

Referanser

Eksterne lenker 
 
 Grønli, Kristin Straumsheim (8. august 2008): «Holdt styr på OL», Forskning.no
 Rossen, Eirik (10. desember 2010): «Oldtidens datavidunder i Lego», Digi.no
 Solbu, Erlend Lånke (5. april 2011): «Verdens eldste datamaskin» fortsetter å overraske, NRK, Vitenskap og teknologi
 YAAS-Yet Another Antikythera Simulator. A 3D Simulator in VRML
 Mystisk maskin fra antikken forbløffer forskerne: – Teknologien er 1500 år forut for sin tid (17. mars 2021) NRK
 Giovanni Pastore – The discovery of Archimedes' orrery

Gresk astronomi i oldtiden
Klassisk mekanikk
Kalendere
Artikler i astronomiprosjektet
Mysterier
Vitenskap i 1900
Informatikkens historie
Hjelpestikkefondet

Hjelpestikkefondet ble opprettet i 1925, og var i utgangspunktet ment som hjelp til blinde barn. I 1941 ble formålet utvidet til også å gjelde andre formål, hovedsakelig å bedre levekårene for unge, eldre og handicappede

I begynnelsen gikk 1 øre av hver solgte eske av Nitedals hjelpestikker til dette fondet, i dag er beløpet mellom 3 og 10 øre, avhengig av hvilken type eske man kjøper. I senere tid har også Nitedal lansert lightere som gir støtte på 5 øre til fondet.

Fram til i dag har hjelpestikkefondet delt ut over 52 millioner kroner. Det har tidligere vært delt ut opp til 1 million i året, men på grunn av reduksjoner i fyrstikkforbruket er beløpet nå redusert til 500 000 kroner. I 2005 ble beløpet fordelt på fire formål, med 250 000 på ett mens de resterende 250 000 fordeles på tre andre. Fra 2006 er det kun ett formål som får hele pengesummen.

I 2015 var det Frelsesarmeens Gatefotballprosjekt som vant Hjelpestikkeprisen.

Det er mulig å søke om prisen på Hjelpestikkefondets hjemmeside.

Tildelinger 
 1992: Maren Elvegård – Blindekonsulent/sykepleier
 1993: Majlis Skrede – Bekjempelse av CP
 1994: Fransiscushjelpen 
 1995: Kai Zahl – Dissimilis
 1996: Gunnar Sødal – Overlege Rikshospitalet
 1997: Kirkens Bymisjon
 1998: Leger uten Grenser
 1999: SOS Barnelandsbyer
 2000: Kari Storhaug – Tannhelse for psykisk utviklingshemmede
 2001: Norway Cup
 2002: African Youth – Integrering av afrikansk ungdom i Norge
 2003: Barratt Due – Musikkbarnehage
 2004: Norsk Epilepsiforbund
 2005: Norges Blindeforbunds Førerhundskole
 2006: Vivil Handicapleker
 2007: Professor i Psykogeriatri Knut Engedal
 2008: Ernæringsfysiolog Magnhild Pollestad Kollsgard og seksjonsoverlege Martin Handeland
 2009: Juridisk rådgivning for kvinner (JURK)
 2010: Kultur og nærmiljøarbeidet ved Ammerudhjemmet
 2011: Ingen tildelinger
 2012: Turresepten (DNT), Siri Grønhaug (Instituttet for blødere) & Sykehusklovnene
 2015: Frelsesarmeens Gatefotballprosjekt
 2016: Make a Wish
 2017: Geilomo Barnesykehus
 2018: Ridderrennet
 2019: Ingen tildeling
 2020: Ingen tildeling pga. koronapandemien

Referanser

Eksterne lenker
 Nitedals' nettside → Hjelpestikkefondet: Informasjon om Hjelpestikkefondet

Norske humanitære organisasjoner
Etableringer i 1922
Jussi Jääskeläinen

Jussi Jääskeläinen (født 19. april 1975) er en finsk tidligere fotballspiller. 

Han spilte i Bolton fra 1997 til 2012. Før Bolton-epoken spilte han for  VPS Vaasa i hjemlandet Finland.  Han har spilt 474 ligakamper for Bolton, og over 600 totalt. Fra og med sommeren 2015 er han keeper i Wigan Athletic. 

Jääskeläinen har også spilt 56 landskamper for .

Eksterne lenker 
 

Finske fotballspillere
Fotballspillere for Vaasan Palloseura
Fotballspillere for Bolton Wanderers FC
Fotballspillere for West Ham United FC
Personer fra Sankt Michel
Fødsler i 1975
Peter Walton

Peter Walton (født 10. oktober 1959 i Long Buckby i Northamptonshire) er en engelsk tidligere fotballdommer. Han dømte i Premier League i perioden fra 2003 til 2012, og han dømte for Long Buckby, Northamptonshire.

I 2008 dømte han FA Community Shield mellom Manchester United FC og Portsmouth FC.

Han har dømt 128 kamper i Premier League.

Premier League 2009/10

Premier League 2008/09

Premier League 2007/08

Premier League 2006/07

FA Premier League 2005-06

FA Premier League 2004-05

FA Premier League 2003-04

Premier League-karriere

Referanser

Eksterne lenker 
 Peter Waltons profil på Professional Game Match Officials (PGMOL) offisielle side

Engelske fotballdommere
Personer fra distriktet Daventry
Lee Mason

Lee Stephen Mason (født 29. oktober 1971) er en engelsk fotballdommer som dømmer i blant annet Premier League. Han har dømt i Premier League siden 2005/06-sesongen. Mason dømte playoff-finalen i League One i 2006 mellom Barnsley og Swansea City. Lee Mason dømte den første kampen i finalen i FA Youth Cup i 2009 mellom Arsenal og Liverpool.

Mason har dømt 61 kamper i Premier League.

Premier League 2009/10

Premier League 2008/09

Premier League 2007/08 

* Syv minutter ut i kampen Fulham – Middlesbrough måtte han gi seg på grunn av skade og 4. dommer Andy D'Urso måtte overta.

Premier League 2006/07

FA Premier League 2005-06

Premier League-karriere

Eksterne lenker 
 Lee Masons profil på Professional Game Match Officials (PGMOL) offisielle side

Engelske fotballdommere
Personer fra Bolton
Fødsler i 1971
SpVgg Unterhaching

Spielvereinigung Unterhaching er en tysk idrettsklubb fra landsbyen Unterhaching i Landkreis München. Fotballaget spilte to sesonger i Bundesliga (1999/2000 og 2000/2001) og tilsammen 11 sesonger i 2. Bundesliga. Lage spiller for tiden i Regionalliga Bayern, det fjerde nivået i tysk herrefotball.

Plasseringer

Eksterne lenker 
 Offisiell hjemmeside
 Spillerstall - Transfermarkt

Unterhaching
Sport i Bayern
Fotballag etablert i 1925
Nortura

Nortura SA er morselskapet i et norsk næringsmiddelkonsern som er et resultat av en fusjon mellom samvirkeforetakene Gilde Norsk Kjøtt og Prior Norge. Nortura SA er Norges største merkevarehus innen kjøtt- og eggprodukter, og omsetter for 23 milliarder kroner. Konsernet henter råvarer fra hele landet og har fabrikkvirksomhet i 30 kommuner og 13 fylker. I tillegg har konsernet flere hel- og deleide datterselskaper innen beslektet næringsvirksomhet i Norge, Danmark og England.

Den 15. november 2006 ble Nortura BA registrert i Foretaksregisteret. Organisasjonsformen ble i april 2009 endret fra selskap med begrenset ansvar til samvirkeforetak, og navnet endret til Nortura SA.   Selskapet driver næringsmiddelindustri og er organisert som et samvirke, eid av 18 800 bønder, egg- og kjøttprodusenter som leverer råvarene. Formålet er «Å omsette medlemmenes slakt, egg, livdyr og ull på best mulig måte. […]».  Dette søkes oppnådd gjennom blant annet foredling, salg, markedsføring, og rådgivningstjeneste. Eierne får sin del av resultatet gjennom betalingen de får for råvarene de leverer.

Konsernet har ca  medarbeidere. Nortura er et produsent- og salgssamvirke.  Virksomheten er medlem av interesseorganisasjonen Norsk Landbrukssamvirke.

Hovedkontoret ligger i Lørenveien i Oslo. Bygningen ble tegnet av arkitekt Adolf Agthe i 1911. Området er planlagt inkludert i Selvaagbyggs prosjekt Lørenbyen.

Norturas varemerker
 Gilde
 Carna - etablert i 2007 for markedsføring av kjøtt med utenlandsk opprinnelse.
 Prior
 Terina
 Alfathi
 Thulefjord
 Eldhus

Slakterier og andre anlegg
Nortura Forus, tidligere Gilde Vest, ligger på Forus i Stavanger kommune. De slakter gris og storfe, skjærer og foredler en del produkter samt har ekspedisjon. Antall ansatte  på anlegget er 499.

Hel- eller deleide datterselskaper
 Norsk Hundefor AS – heleid datterselskap.
 Nortura Foods AS – heleid datterselskap.
 Norsk Dyremat AS – heleid datterselskap.
 Lørenveien Kontorbygg AS – heleid datterselskap.
 Nortura Hærland Eiendom AS – 91,98% eierandel.
 Noridane Foods AS – 80% eierandel.
 Norsk Protein AS – 75% eierandel.
 Karasjok Slakteeiendom AS – 66% eierandel.
 Fjordkjøkken AS – 56,54% eierandel.
 Scandinavian Poultry Research AS – 51% eierandel.
 Hå Rugeri AS – 51% eierandel.
 Nærbø Kyllingslakt AS – 50% eierandel.
 Åstoppen Eiendom AS – 50% eierandel.
 Meråker Kjøtt AS – 50% eierandel.
 Skala AS – 50% eierandel.
 Fjordland AS – 38,86% eierandel.

Referanser

Eksterne lenker
 

Norske næringsmiddelprodusenter
Samvirkeorganisasjoner i norsk landbruk
Selskaper etablert i 2006